**OPIS PREDMETU ZÁKAZKY**

Predmetom tejto výzvy č. 3 v rámci zriadeného DNS "Ochranné, zdravotnícke pomôcky a hygienické potreby“ je kúpa a dodanie **ochranných jednorazových rúšok, plochých trojvrstvových, v celkovom množstve 50 000ks**. Rúško s upevnením slučkami na uši, alebo na gumičky, ľahko nasaditeľné. Rúško musí mať účinnosť bakteriálnej filtrácie (BFE) vyššiu ako 95%, simulovanú s časticami s veľkosťou 3,0 gm. Rúško s formovateľnou nosovou sponou s min. životnosťou výrobku 24 mesiacov.

**Ochranné jednorazové rúška musí byť v zhode:**

• EN 14683:2019 +AC:2019/Typ I alebo EN 13795-1:2019-10, alebo EN 13795-2:2019-10, alebo ekvivalentnou normou

**Požiadavky na predloženie:**

• Technického (produktového) listu výrobku

• EÚ vyhlásenie o zhode

• Návod na používanie a údržbu v slovenskom alebo českom jazyku

**Lehota dodania:** najneskôr do 5 pracovných dní od účinnosti kúpnej zmluvy

**Osobitné požiadavky na plnenie:**

• Dodanie a vyskladnenie na jedenásť (11) odberných miest v rámci mesta Bratislavy, len v pracovných dňoch v čase od 8:00 hod. do 15:00 hod., pričom dodanie je potrebné avizovať minimálne dva pracovné dni vopred. Odberné miesta s kontaktnými osobami pre prevzatie dodávaného tovaru budú oznámené v čase odoslania výzvy ku súčinnosti podpísania kúpnej zmluvy.

• Verejný obstarávateľ požaduje dodanie nových, nepoužívaných rukavíc v originálnom neporušenom balení.

• Úspešný uchádzač je povinný dodať celý predmet zákazky naraz.

• Verejný obstarávateľ má právo odmietnuť prevzatie tovaru pre preukázateľné vady dodaného tovaru (napr. nedostatočná kvalita, nedodržanie špecifikácie a požiadaviek na tovar, poškodený obal tovaru a pod.).

• Verejný obstarávateľ má právo do 14 dní od prevzatia tovaru vrátiť nepoškodený tovar v pôvodných obaloch, ak zistí, že tovar nespĺňa ktorúkoľvek z požadovaných technických špecifikácií vyžadovaných na predmet zákazky alebo nespĺňa osobitné požiadavky na plnenie.